LICITACIÓN PARA A CONTRATACIÓN MEDIANTE PROCEDEMENTO ABERTO DO SERVIZO DE ASISTENCIA TÉCNICA INFORMÁTICA
ADMINISTRACIÓN LOCAL — Municipal — Redondela (Contratos administrativos, 19/04/2016)

Aprobados por resolución da Alcaldía de data 29 de marzo de 2016 os pregos de cláusulas administrativas particulares e de prescricións técnicas que rexerán na licitación, mediante procedemento aberto, para contratar o Servizo de asistencia técnica informática do Concello de Redondela, faise público para efectos de presentación de proposicións polos licitadores interesados o seguinte anuncio: 1. Entidade que adxudica: organismo: Concello de Redondela. Dependencia: Servizo de Contratación.2. Obxecto do contrato: realización do servizo de asistencia técnica informatica do Concello de Redondela de conformidade coa normativa de aplicación e co prego de prescricións técnicas. Prazo de execución: dous (2) anos contados a partir da acta de inicio de prestación do servizo, podendo prorrogarase por outros dous períodos dun (1) ano, sen que a duración total do contrato, incluídas prórrogas, poida exceder o prazo de catro (4) anos.3. Tramitación e procedemento: Tramitación: ordinaria. Procedemento: aberto.4. Garantía provisional: non se esixe.5. Garantía definitiva: 5% do importe de adxudicación referido ao período inicial do contrato.6. Valor estimado da licitación e tipo de licitación: 135.520,00 euros, IVE incluído, tendo en conta a duración total do contrato, incluídas as posibles prórrogas. O orzamento máximo de licitación anual ascende a 28.000,00 euros, IVE excluído.7. Obtención da documentación e información: Perfil do contratante da páxina web oficial do Concello de Redondela (http://www.redondela. sedelectronica. es) e Oficina de Contratación do Concello de Redondela, planta baixa da Casa do Concello, rúa Alfonso XII, 2 de Redondela. Teléfono (986) 400300 Fax: (986) 403894. Data límite para solicitar documentación: ata o día de finalización do prazo de presentación de proposicións.8. Requisitos específicos do contratista: Clasificación: non se esixe. Acreditarase a solvencia económica e técnica ou profesional na forma establecida na cláusula 6ª do Prego de cláusulas administrativas particulares.9. Presentación de Ofertas: Prazo: 15 días naturais a contar dende o seguinte ao da publicación do presente anuncio de licitación no Boletín Oficial da Provincia Documentación a unir ás proposicións: a establecida na cláusula 8ª do Prego de cláusulas administrativas particulares (Declaración responsable, Sobre A) Criterios subxectivos e Sobre B) Oferta sobre criterios obxectivos). Lugar de presentación: Rexistro Xeral do Concello de Redondela, ata as 14.00 h do último día de prazo. No suposto de que o último día fose inhábil ou sábado, o prazo prorrogarase ao seguinte día hábil. Cando a documentación sexa enviada por correo, o empresario deberá xustificar a data de imposición do envío na oficina de Correos e anunciarlle ao órgano de contratación a remisión da oferta mediante télex, fax (986403894) ou telegrama no mesmo día.10. Criterios de adxudicación: os establecidos na cláusula 10ª do Prego de cláusulas administrativas particulares.11. Apertura Ofertas: Data e hora: ás 14.00 horas do quinto día hábil seguinte á data na que conclúa o prazo de presentación (agás sábado) no Concello de Redondela.12. Documentación a presentar polo licitador que presente a oferta economicamente máis vantaxosa: a esixida na cláusula 15ª do Prego de cláusulas administrativas.13. Páxina web para obtención de información: http://www.redondela. sedelectronica. es. Redondela, a 29 de marzo de 2016.—O Alcalde, Javier Bas Corugeira.